**ԱՄՓՈՓԱԹԵՐԹ**

**ՄԱՐԶՈՒՄ ՊԱՇՏՈՆԱՎԱՐՈՂ ԲԱՐՁՐԱԳՈՒՅՆ ԴԱՏԱԿԱՆ ԽՈՐՀՐԴԻ ԴԱՏԱՎՈՐ ԱՆԴԱՄԻՆ ԽՈՐՀՐԴԻ ՆԻՍՏԻՆ ՄԱՍՆԱԿՑԵԼՈՒ ԿԱՊԱԿՑՈՒԹՅԱՄԲ ԳԻՇԵՐԱՎԱՐՁԻ, ՄԱՐԶԻՑ ԲԱՐՁՐԱԳՈՒՅՆ ԴԱՏԱԿԱՆ ԽՈՐՀՐԴԻ ՆԻՍՏԻ ԱՆՑԿԱՑՄԱՆ ՎԱՅՐ ՄԵԿՆԵԼՈՒ և ՎԵՐԱԴԱՌՆԱԼՈՒ ՃԱՆԱՊԱՐՀԱԾԱԽՍԻ և ՕՐԱՊԱՀԻԿԻ ՉԱՓԸ և ՀԱՏՈՒՑՄԱՆ ԿԱՐԳԸ ՍԱՀՄԱՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ** **ՆԱԽԱԳԾԻ ՎԵՐԱԲԵՐՅԱԼ ՍՏԱՑՎԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |  |  |  |
| --- | --- | --- | --- | --- |
| **հ/հ** | **Առաջարկության հեղինակը¸**  **գրության ամսաթիվը, գրության համարը** | **Առաջարկության բովանդակությունը** | **Եզրակացությունը** | **Կատարված փոփոխությունը** |
| 1. | 2. | 3. | 4. | 5. |
|  | Տրանսպորտի,կապի և տեղեկատվական տեխնոլոգիաների նախարարություն  2018-07-17 թ. թիվ  01/16.1/12007-18 գրություն | Դիտողություններ և առաջարկություններ չկան: | Ընդունվել է ի գիտություն: |  |
|  | Ֆինանսների նախարարություն 2018-07-23 թ. թիվ  01/11-1/13336-18 գրություն | Դիտողություններ և առաջարկություններ չկան: | Ընդունվել է ի գիտություն: |  |
|  | Աշխատանքի և սոցիալական հարցերի նախարարություն 2018-07-16 թ. թիվ  ՄԹ/ԺՍ-2-3/8725-18  գրություն | Առաջարկում ենք քննարկել Բարձրագույն դատական խորհրդի դատավոր անդամներին օրապահիկը, ճանապարհածախսը և գիշերավարձը նախապես վճարելու հարցը, հաշվի առնելով Կառավարության 2005թ. դեկտեմբերի 29-ի N 2335-Ն որոշման N 1 հավելվածի 9-րդ կետը: | Չի ընդունվել: | Գիշերավարձի և ճանապարհածախսի վճարման անհրաժեշտությունը կանխատեսելի չէ և միայն պարզ է դառնում նիստին մասնակցելուց հետո, իսկ տվյալ պարագայում ծախսերի փոխհատուցումը կկատարվի երկու առանձին դիմումներով, որը արդյունավետ չէ: |
|  | Պետական եկամուտների կոմիտե 2018-07-23 թ. թիվ 01/3-3/41633-18  գրություն | Դիտողություններ և առաջարկություններ չկան:  Միաժամանակ, տեղեկացնում ենք, որ ՀՀ հարկային օրենսգրքի 147-րդ հոդվածի 1-ին մասի 12-րդ կետին հա­­մապատասխան` եկամտային հարկով հարկման բազան որոշելու նպատակով նվա­զեց­վող եկամուտներ են համարվում՝ ՀՀ օրենսդրությամբ սահմանված նորմաների սահմաններում աշխատանքային պայ­մանագրերի շրջանակներում աշխատանք­ների կատարման հետ կապված փոխ­հատուցման վճարները (այդ թվում` դիվանագիտական ծառայողների փոխհատուցման վճարները), բացառությամբ աշխատանքից ազատվելու դեպքում չօգտագործված արձա­կուրդի փոխհատուցման վճարների:  Նշված կարգավորումը հիմք ընդունելով, փոխհատուցման վճարները ենթակա կլինեն հարկման հարկային գործակալի կողմից եկամտային հարկով ՀՀ հարկային օրենսգրքի 150-րդ հոդվածի 1-ին մասի 1-ին կետով սահմանված սանդղակի դրույքաչափերով, եթե այդ վճարումները չեն հանդիսանում աշխատանքային պայ­մանագրերի շրջանակներում աշխատանքների կատարման հետ կապված փոխ­հատուցման վճարներ: | Ընդունվել է: | Նախագծում կատարվել են համապատասխան փոփոխություններ: |
| 5. | Բարձրագույն դատական խորհուրդ 2018-07-23 թ. թիվ 245108-18  գրություն | 1. Իրավական որոշակիության տեսանկյունից, նպատակահարմար է որոշման նախագծի 2-րդ կետում հստակեցնել գիշերավարձի փոխհատուցման պայմանը։ Այս տեսանկյունից, «նույն օրը վերադառնալու հնարավորության բացակայության դեպքում» ձևակերպումը տարընթերցումների տեղիք է տալիս։ Առաջարկվում է հստակ սահմանել, որ նիստի աշխատանքները ժամը 18.00-ից ուշ ավարտվելու դեպքում տրվում է գիշերավարձի հատուցում՝ որոշման 6-րդ կետով նախատեսված փաստաթղթերը ներկայացնելու հիմքով։ | Չի ընդունվել: | Բարձրագույն դատական խորհրդի նիստից նույն օրը վերադառնալու հնարավորության բացակայությունը պետք է քննարկվի յուրաքանչյուր կոնկրետ դեպքում՝ կախված նիստի տևողությունից, նիստի անցկացման վայրի հեռավորությունից, վերադառնալու համար Դատական դեպարտամենտի կողմից տրանսպորտային միջոց տրամադրված լինելու և այլ հանգամանքներից: |
|  |  | 2. Նախագծի 6-րդ կետով սահմանված հատուցում տալու առավելագույն ժամկետը հարկ է վերանայել, առավել հիմնավորված է դիտարկվում, երբ այն վճարվում է դիմումը ներկայացնելուց հետո 10-օրյա ժամկետում։ Ընդ որում, առաջարկվում է նախատեսել, որ դատավորը կարող է որոշակի ժամկետի համար, չխախտելով նախագծով ամրագրված ժամկետը, ներկայացնել մի քանի նիստերի առնչությամբ մեկ դիմում՝ կցելով անհրաժեշտ փաստաթղթերը։ | Ընդունվել է մասնակի: | Մեկամսյա ժամկետը վերաբերում է ոչ թե վճարմանը, այլ դատավորի կողմից դիմում ներկայացնելուն: Միաժամանակ նախատեսվել է մեկ դիմումով մի քանի փոխհատուցում ստանալու վերաբերյալ կարգավորում: |
|  |  | 3. Առաջարկում ենք նախագծի 6-րդ կետի երկրորդ նախադասությունը շարադրել հետևյալ խմբագրությամբ, «ճանապարհածախսը հատուցվում է տրանսպորտային միջոցի տոմսի կամ ծառայություն մատուցած ընկերության կողմից տրամադրված՝ մեկնելու վերաբերյալ համապատասխան հաստատող փաստաթղթի ներկայացմամբ, իսկ դրանց բացակայության դեպքում միկրոավտոբուսային համապատասխան երթուղու սակագնի չափով։»։ Նշված փոփոխությունը հիմնավորվում է նրանով, որ Բարձրագույն դատական խորհրդի անդամ դատավորը Բարձրագույն դատական խորհրդի նիստերին մասնակցելու համար նիստի անցկացման վայր կարող է մեկնել և վերադառնալ ոչ թե միկրոավտոբուսով կամ ավտոբուսով, այլ իր անձնական ավտոմեքենայով։ Հետևաբար, պետք է ստեղծվի հնարավորություն՝ հատուցելու տվյալ անդամի կատարած ճանապարհածախսի թեկուզ մի մասը՝ հաշվարկված միկրոավտոբուսային համապատասխան երթուղու սակագնով։ Սակագնի հաշվարկը կիրականացվի Տրանսպորտի, կապի և տեղեկատվական տեխնոլոգիաների նախարարության կայքում տեղադրված և տվյալ պահին գործող «Միջմարզային երթուղային ցանցի մրցույթով ներկայացված սակագների» հիման վրա։ | Ընդունվել է: | Նախագծում կատարվել են համապատասխան փոփոխություններ: |
|  |  | 4. Նախագծի 6֊րդ կետում առաջարկվում է հանել «և հյուրանոցային նախնական ամրագրման փաստաթուղթը» բառերը, քանի որ գիշերելու անհրաժեշտությունը ոչ միշտ է ծագում նախապես և կարող է կախված լինել տվյալ օրվա նիստի ընթացքից կամ տևողությունից։ | Չի ընդունվել: | Նախագծով սահմանված կարգավորումն այլընտրանքային է և առավել ընդգրկուն ու ամբողջական՝ ներառելով նաև այն դեպքերը, երբ գիշերակացի համար հյուրանոցային համարը ամրագրվել է նախապես: |
|  |  | 5. Սույն առաջարկությունների 2-րդ կետում ներկայացված նկատառումների լույսի ներքո անհրաժեշտ է խմբագրել նաև Նախագծի 7-րդ կետը, մասնավորապես անհրաժեշտ է վերանայել դրանով նախատեսված ժամկետը: | Ընդունվել է: | Նախագծում կատարվել են համապատասխան փոփոխություններ: |